Lausn Erlu úr varðhaldi úr takti við aðrar ráðstafanir
Starfshópurinn telur líklegt að fleiri gögn hafi verið unnin í tengslum við upphaf rannsóknar Guðmundarmáls en fyrirliggjandi eru. Af þeim sökum er erfitt að draga ályktanir um upphaf rannsóknarinnar.
Rannsóknarlögreglan í Reykjavík hóf sakamálarannsókn vegna Guðmundarmáls í desember 1975 en fyrsta formlega skýrslutakan fór fram þann 20. desember. Ekkert í fyrirliggjandi gögnum málsins eða vinnugögnum lögreglu skýrir hvers vegna lögreglan hóf slíka rannsókn annað en að lögreglunni hafi borist til eyrna að Sævar Ciesielski væri hugsanlega viðriðinn hvarf Guðmundar Einarssonar.
Með hliðsjón af þeim gögnum sem dómur Hæstaréttar byggir á, auk handskrifaðra minnispunkta lögreglu og færsla í dagbók Síðumúlafangelsis, telur starfshópurinn þá ráðstöfun lögreglu að leysa Erlu Bolladóttur úr gæsluvarðhaldi þann 20. desember 1975 úr takti við aðrar ráðstafanir lögreglu í málinu.
Erla hafði þá veitt sinn fyrsta framburð í Guðmundarmáli þar sem hún kvaðst hafa orðið vitni að því, aðfararnótt 27. janúar 1974, að Sævar, Kristján Viðar og þriðji maður hafi verið að "bagsa við" eitthvað stórt og þungt í lakinu hennar og sagðist þess fullviss að í lakinu hafi verið maður.
Samkvæmt gögnum málsins var Sævar fyrst yfirheyrður vegna Guðmundarmáls tveimur dögum seinna og ekki liggur fyrir hvers vegna lögreglan beið í tvo daga með að yfirheyra Sævar um Guðmundarmálið eftir að Erla gaf sinn framburð. Hins vegar er skráð í dagbók Síðumúlafangelsis að Sævar hafi verið yfirheyrður þrisvar sinnum dagana 21. og 22. desember 1975 eftir að Erla gaf sinn framburð, alls í um 12 klukkustundir. Engar upplýsingar eru fyrirliggjandi um þessar yfirheyrslur og því ekki vitað um hvað var rætt. Fyrsta formlega skýrsla Sævars um Guðmundarmálið fór fram úr leyfilegum yfiheyrslutíma og Sævar undirritaði hana ekki en lögmaður Sævars var viðstaddur þá yfirheyrslu.
Starfshópurinn telur líklegt að fleiri gögn hafi verið unnin í tengslum við upphaf rannsóknar Guðmundarmáls en fyrirliggjandi eru.
Af þeim sökum er erfitt að draga ályktanir um upphaf rannsóknarinnar.
Rannsóknarlögreglan í Reykjavík hóf sakamálarannsókn vegna Guðmundarmáls í desember 1975.
Ekkert í fyrirliggjandi gögnum málsins eða vinnugögnum lögreglu skýrir hvers vegna lögreglan hóf slíka rannsókn annað en að lögreglunni hafi borist til eyrna að Sævar Ciesielski væri hugsanlega viðriðinn hvarf Guðmundar Einarssonar.
Með hliðsjón af þeim gögnum sem dómur Hæstaréttar byggir á, auk handskrifaðra minnispunkta lögreglu og færsla í dagbók Síðumúlafangelsis, telur starfshópurinn þá ráðstöfun lögreglu að leysa Erlu Bolladóttur úr gæsluvarðhaldi þann 20. desember 1975 úr takti við aðrar ráðstafanir lögreglu í málinu.